
05006 Дарители в общността 
Клас: 5ти
Учениците изследват възможностите за филантропия в многобройните общности, към които принадлежат — от семейството до държавата. Научават за дарители, признати в национален мащаб и за техния принос чрез даряване на време, умения и средства. 

Продължителност: Едно занятие от 40 минути
Цели: 
Учениците ще:

· развият или затвърдят знания по отношение на понятието „благотворителност“;

· формират интерес към хора, познати повече или по-малко като дарители; 

· разпознават техния принос за развитие на обществото.
Материали: 
· Приложение № 1: Списък на филантропи и техния принос;
· Приложение № 2: Образец за книгоразделител; 

· Приложение № 3: Оценка на книгоразделителя;
· молив;
· пастели и маркери;
· перфоратор за хартия или ножица;
· 25 см прежда.

Подготовка у дома: 
Учениците могат да изработят книгоразделителите у дома и да споделят информацията със семействата си. 

Дискусия:

Нека всеки ученик да напише един абзац за личния си опит в областта на общественополезната дейност, имайки предвид реализирано от него дело или малък жест в полза на някого, като използва една от посочените по-долу аналогии:

Този мой проект/жест в полза на ...................., беше... 

Като да изпечеш сладкиш, защото…

Като да прегърнеш приятел, защото…

Като да прочетеш хубава книга, защото…

Като да участваш в състезание, защото...

Като да посадиш цвете, защото...

Библиография: 
· Сайт на Енциклопедия Дарителството - http://daritelite.bg/
· Завещание на един от най-големите пловдивски дарители Димитър Кудоглу http://daritelite.bg/iz-uchreditelnia-akt-na-fondatsia-dom-na-blagotvoritelnostta-na-narodnoto-zdrave-dimitar-petrov-kudoglu/
Инструкции

Насочващи дейности: 
1. Напишете думите „дарителство“ и „общност“ на дъската. Помолете учениците да си припомнят определенията за тях. Ако не ги знаят, дайте им определенията, заедно с някои примери. Примерите могат да бъдат от различен мащаб – от исторически – примерът на дарителите за създаването на Софийския университет „Св. Климент Охридски” – братя Евлогий и Христо Георгиеви, до по-малки жестове – като това да посадиш дърво, да дариш за център за животни, да дариш дрехи или книги на хора, които имат нужда. Насочете ги към извода, че дарителство означава да даряваш времето, уменията и/или средствата си за общото благо или в полза на някоого друг, на общността. 

2. Кажете на учениците, че ще изследват  благотворителността на различни нива. Помолете за доброволци сред децата, които да споделят примери за свои собствени или чужди доброволчески инициативи и ги запишете на дъската. Напишете и какво са допринесли (време, умения и/или средства), както и на кого са помогнали.

3. Като гледате списъка, ако е релевантно към казаното от тях, помогнете на учениците да групират своя принос по вид дейност и принос (дарили са играчки, дрехи, пари в кутия за дадена кауза и т.н).

4. Попитайте учениците дали знаят за някои организации в обществена полза, благотворителни или други и кои са те? Насочете ги към извода, че актовете на дарителство могат да имат отражение върху цялата страна или поне – върху големи групи хора.

5. Изслушайте с децата завета на един от най-големите дарители на гр. Пловдив – Димитър Кудоглу - http://daritelite.bg/iz-uchreditelnia-akt-na-fondatsia-dom-na-blagotvoritelnostta-na-narodnoto-zdrave-dimitar-petrov-kudoglu/ Коментирайте. Какво разбират децата? Защо Кудоглу е дарител? Какво и за кого е дарил? 

6. Коментирайте фразата на Евлогий Георгиев – предприемач, банкер, един от най-големите дарители: „Само надеждата ми, че ще мога и аз да участвам в преуспяването и величието на отечеството ми, ме прави да умра спокойно“.

7. Насочете класа към дискусия какво означават думите „дарител” и „дарителство”. Как могат да бъдат отнесени към учениците и общността?

8. Кажете на учениците, че съществуват много бивши и настоящи национално признати дарители, помогнали на страната, като са дарявали своето време, средства и усилия. Има и дарители, помогнали в по-ограничен мащаб, каквито са повечето хора. Обяснете им, че ще изработят книгоразделител с информация за някой дарител. 

9. Като използвате Приложение № 1: Списък на филантропи и техния принос и Приложение № 2: Образец за показалец за книга, помолете децата да изберат личност от списъка и да изработят показалец, който представя личността и нейния принос. Помолете всеки ученик да покаже своя показалец на останалите от класа и да прочете какво е написал върху него.

Материали към урока

Приложение № 1

Списък на филантропи и техния принос

	Братя 
Евлогий (1819 - 1897) и Христо (1824 - 1872) Георгиеви
	· Предприемачи, търговци, банкери

· Даряват над 6 млн. лв. за построяването на Софийския университет и поддържане на висшето училище

· Даряват за болници, черкви, университети

	Андон Виячев 

(1868 - 1944)
	· Учител, народен представител, земеделски предприемач

· Занимава се с овощарство, засява нови сортове ябълки

· Дарява 2 млн. лв. за родното си село Шишковци – за развитие на селото и за най-бедните

· Дарява за построяване на гара и жп линия в родното си село

	Димитър Ценов 

(1852 - 1932)
	· Търговец, строителен предприемач, народен представител 

· Проектира изграждането на петролна рафинерия край Бургас

· Завещава цялото си имущество, пари, личната си библиотека на държавата. По изчисления от 30-те години на XX в. става дума за обща стойност около 40 млн. лв. 

	Йорданка Филаретова
(1843 - 1915)
	· Общественичка, милосърдна сестра, 

· Включва се в революционното движение и съхранява архива на местния революционен комитет, укрива Васил Левски.

· Дарява средства за построяването на приют за възрастни

· Дарява за построяването на църквата „покров Богородичен” 

	Иван Евстратиев Гешов 
(1894 – 1924)
	· Изобретател на автомобила

· Чрез фондацията „Форд“ осигурява финансови средства за многобройни стойностни проекти
· Основател на компанията „Майкрософт“ 

· Дарява големи суми на благотворителни организации и  научноизследователски програми

	Иван Станчов, 87 г. 

Роден: 1 април 1929 г. 
	· Дипломат, политик, собственик на компания

· Дарява със съгласието на семейството си фамилната къща в Морската градина на Варна за изграждане на Карин дом – Център за деца със специални потребности

	Проф. Минко Балкански, 89 г. 
Роден: 24 юли 1927 г.
	· Професор в института „Мария и Пиер Кюри”, Париж

· Основава фондация и дарява за талантливи музиканти и творци и за развитие на образованието – като знания и умения на децата и за развитие на учителите


Приложение № 2

Образец за книгоразделител 

	Име на ученика: 

Дарител: 

Какво е направил?

С какво е допринесъл? 




Указания за изработване на показалеца за книга: 

1. На лицевата страна на книгоразделителя. 

2. На гърба на показалеца попълнете информацията за филантропа. 

3. Пробийте дупка в средата на горния край на книгоразделителя. 

4. Прекарайте конец от прежда през дупката и завържете възел.

Приложение № 3

Оценка на книгоразделителя 

Ученикът:

	Е нарисувал какво е направил дарителят 
	20 точки

	Рисунката е добре оцветена
	20 точки

	Е написал името на дарителя на гърба на показалеца четливо и правилно
	20 точки

	Разказа какво е направил дарителят, за да помогне на другите
	20 точки

	Правилно е посочил какво е дарил/направил за общото благо
	20 точки

	Общ брой точки

Български дарителски форум




 „Научи се да даряваш“



Програма за дарителство в училище

